नई दिल्ली. फिलहाल पेट्रोल और डीजल की कीमतों में कटौती की संभावना नहीं है। केंद्र सरकार ने अपनी वित्तीय जरूरतों के मद्देनजर ऐसा करने से हाथ खड़े कर दिए हैं। हालांकि इस संबंध में राज्य सरकारों की तरफ से जरूर कुछ राहत मिल सकती है। राजस्थान सरकार ने वैल्यु ऐडेड टैक्स (VAT) में कमी करके इस दिशा में कदम भी बढ़ा दिए, जिससे सोमवार को राज्य में दोनों फ्यूल की कीमतें 2.5 रुपए प्रति लीटर कम भी हो गई। उधर आंध्र प्रदेश ने भी दोनों फ्यूल पर टैक्स में 2 रुपए प्रति लीटर की कटौती का ऐलान किया है।